Фестываль сучаснага шведскага кіно, які ладзіць у рамках Дзён культуры Швецыі ў Беларусі Шведскі інстытут, 7 чэрвеня сабраў пад дахам кінатэатра “Цэнтральны” беларускіх і шведскіх… правінцыялаў. Я маю на ўвазе палескіх музыкаў з карціны Галіны Адамовіч “Мужчынская справа” і шведскіх фермераў — са стужкі Андэрса Фельмана і Даніэля Свэрда “Там, як тут”. Маленькі кінафорум, які прысвечаны тэме жыцця людзей у мястэчку, адкрывалі дзве дакументальныя стужкі беларускага і шведскіх рэжысёраў.